**Академија техничко-васпитачких струковних студија Ниш**

**Наставно-стручном већу**

**Председнику АТВСС Ниш**

**ИЗВЕШТАЈ**

**о раду Комисије за самовредновање и унутрашње обезбеђење квалитета**

**за 2022. годину**

Током 2022. године Комисија за самовредновање и унутрашње обезбеђење квалитета студијских програма, наставе, рада наставника, служби и услова рада је радила према годишњем плану углавном електронским путем услед неповољне епидемиолошке ситуације.

Активности Комисије:

* aнализа стандарда и поступака обезбеђивања квалитета у Академији с обзиром на поднет Извештај за 2021. годину,
* анализа упитника и рад на њиховом унапређивању,
* спровођење анкета, статистичка обрада, извештај и предлог мера с обзиром на планирану динамику,
* анализа успеха студената,
* праћење издавачке делатности, обнављања библиотечких и информатичких ресурса Академије,
* допуна табела опреме Академије,
* континуиран рад на праћењу квалитета високошколске установе,
* анализа стандарда квалитета и израда годишњег извештаја за Наставно-стручно веће,
* припрема годишњег Извештаја о квалитету Академије,
* припрема Плана рада Комисије за 2023. годину,
* координација и достављање података везаних за квалитет Академије службама, руководећим органима установе и свим заинтересованим субјектима.

Анкетирање студената, као један од важнијих задатака самовредновања, извештаји и усвајање извештаја је обављано планираном динамиком. Резултати су истакнути на сајту Академије по Одсецима.

Стандарди који су прописани од стране Националног акредиотационог тела (Стандарди и упутства за самовредновање и оцењивање квалтета високошколских установа и студијских програма, фебруар, 2019) - 4, 5, 7 ,8, 9, 10 и 11- Квалитет студијског програма, Квалитет наставног процеса**,**  Квалитет наставника и сарадника,Квалитет студената, Квалитет уџбеника, литературе, библиотечких и информатичких ресурса, Квалитет управљања високошколском установом и квалитет ненаставне подршке, Квалитет простора и опреме су високо оцењени од стране студената у сва три Одсека, није било оцена испод 3, те није било ни потребе за предлагањем корективних мера.

Ове године, с обзиром на предстојеће реакредитације и акредитације студијских програма одсека Академије, напори чланова Комисије су били усмерени на уједначавање и унапређивање квалитета упитника за самовредновање наставног и ненаставног особља, као и вредновање рада наших дипломираних студената који су у радном односу од стране послодаваца - Подручје вредновања: процена задовољства послом, условима и квалитетом управљања - наставно особље (стандарди 9,10 и 11); Подручје вредновања: процена задовољства послом, условима и квалитетом управљања - ненаставно особље (стандарди 9,10 и 11) и Подручје вредновања: процена квалитета студијског програма и наставног процеса на основу компетенција бивших студената од стране пoслодаваца.

Сви упитници су преведени у електорнску форму, што значајно унапређује анкетирање и обраду података.

Са задовољством констатујемо да су подкомисије по одсецима унапредиле постојеће упитнике и да је анкетирање успешно спроведено.

Оно што остаје као трајни задатак је даље континуирано усавршавање процеса самовредновањаи унутрашњег обезбеђења квалитета свих аспеката рада Академије.

У Пироту, 14.1.2023. др Мирјана Станковић-Ђорђевић,

председник Комисије за самовредновање и унутрашње обезбеђење квалитета

**Извештај је усвојен на седници Наставно-стручног већа АТВСС Ниш 30.1.2023.**